polyglot-tagger/wikipedia-language-snippets-filtered huggingface dataset:
சார்லசு வைனர் புரூக், ஆத்திரேலியாவில் தஞ்சம் அடைந்தார். 1942-இல் சரவாக் நாடு சப்பானியரின் இராணுவ ஆளுகைக்குக் கீழ் வந்தது. போரின் இறுதியில், 1946-இல் பிரித்தானிய முடியாட்சிக்கு உரிய குடியேற்ற நாடாகியது.
டைகுளோரோகார்பீன் என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வினைத்திறன் மிக்க குறுகிய வாழ்நாள் இடைநிலை வேதிப்பொருளான இதை தனித்துப் பிரிக்க இயலவில்லை என்றாலும் கரிமவேதியியலில் ஒரு பொதுவான இடைநிலைச் சேர்மமாக கருதப்படுகிறது. குளோரோஃபார்ம் சேர்மத்தைப் பயன்படுத்தி டைகுளோரோகார்பீன் தயாரிக்கப்படுகிறது. டையாகாந்தப்பண்பைக் கொண்டிருக்கும் இந்த மூலக்கூறு பிற பிணைப்புகளுடன் விரைவாக உட்புகுந்து இணைகிறது.
டைகுளோரோகார்பீன் ஆல்க்கீன்களுடன் முறையான வளையகூட்டு வினையில் ஈடுபட்டு இரட்டை டைகுளோரோவளையபுரோப்பேன்களைக் கொடுக்கிறது. இவற்றை வளையபுரோப்பேன்களாக ஒடுக்கலாம் அல்லது இரட்டை ஆலைடு நீராற்பகுப்பு மூலம் நீராற்பகுக்கலாம். மேலும் டைகுளோரோவளையபுரோப்பேன்களை சிகாட்டபோல் மறுசீராக்கல் வினையின் மூலம் அல்லீன்களாகவும் மாற்றலாம்.
பொதுவாக குளோரோஃபார்முடன் பொட்டாசியம் மூவிணைய-பியூட்டாக்சைடு அல்லது சோடியம் ஐதராக்சைடு போன்ற காரங்களில் ஒன்றை சேர்த்து வினைபுரியச் செய்து டைகுளோரோகார்பீன் தயாரிக்கப்படுகிறது. பென்சைல்டிரையீத்தைலமோனியம் புரோமைடு போன்ற ஒரு நிலை மாற்றும் வினையூக்கி கனிம நிலை ஐதராக்சைடை கரிமச் சேர்ம நிலைக்கு மாற்றுகிறது.
கார்பன்டெட்ராகுளோரைடை மக்னீசியத்துடன் சேர்த்து ஒலிவேதியியல் முறையில் குளோரின் நீக்கம் செய்தும் டைகுளோரோகார்பீன் தயாரிக்கலாம் . எசுத்தர்களுக்கும் கார்பனைல் சேர்மங்களுக்கும் இத்தயாரிப்பு முறை உகந்ததாகும். ஏனெனில் இம்முறையில் வலிமையான காரங்கள் பயன்படுத்தப்படவில்லை.
ரீமர்-டைமான் வினையில் டைகுளோரோகார்பீன் பீனால்களுடன் வினைபுரிந்து ஆர்த்தோ-பார்மைலேற்ற வகை விளைபொருளைக் கொடுக்கிறது . பீனாலில் தொடங்கி சாலிசிலால்டிகைடு தயாரிப்பது இதற்கு உதாரணமாகும்.
டைகுளோரோகார்பீன் தயாரிப்பதற்கு உதவும் மற்றொரு முன்னோடிச் சேர்மம் எத்தில் அசிட்டேட்டு ஆகும். சோடியம் மெத்தாக்சைடுடன் சேர்த்து சூடாக்கும்போது இது 2. சேர்மத்தை வெளியிடுகிறது.
இருளில் நிலைப்புத் தன்மையுடன் காணப்படும் டைகுளோரோடையசிரின் ஒளிச்சிதைவு அடைந்து டைகுளோரோகார்பீனையும் நைட்ரசனையும் கொடுக்கிறது.
விக்ரம் பொறியியல் கல்லூரி என்பது பொறியாளர்களால் நிறுவப்பட்டு நிர்வகிக்கப்படும் ஒரு தொழில்முறை கல்லூரியாகும். விக்ரம் கல்லூரியானது புதுதில்லியின் அகில இந்திய தொழில்நுட்பக் குழுவின் ஒப்புதல் பெற்றுள்ளது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
இக்கல்லூரியானது கணினி அறிவியல், மின்னணுவியல் மற்றும் தொடர்பில், தகவல் தொழில்நுட்பம் ஆகிய மூன்று பிரிவுகளுடன் 2001 ஆம் ஆண்டு தொடங்கப்பட்டது. 2002 இல், மின் முற்றும் மின்னணுவியல் பிரிவு சேர்க்கப்பட்டது. 2004 ஆம் ஆண்டில், குடிசார் பொறியியல் மற்றும் இயந்திரப் பொறியியல் சேர்க்கப்பட்டது.
இந்த கல்லூரி மதுரை- சிவகங்கை சாலையில் மதுரையில் இருந்து சுமார் 19 கிலோமீட்டர் தொலைவில் இல் அமைந்துள்ளது. இது சிவகங்கையில் இருந்து 22 கி.மீ. தொலைவில் உள்ளது. இக்கல்லூரி வளாகமானது 80 ஏக்கர் பரப்பளவில் உள்ளது.
கல்லூரி வளாகமானது மதுரை சிவகங்கை நெடுஞ்சாலையில் 40 ஏக்கர் பரப்பளவில் உள்ளது. கல்வியகமானது 2,50,000 சதுர அடியில் உள்ளது. கோவில் நகரமான மதுரையிலிருந்து இந்த கல்லூரி 20 நிமிட பயணத் தொலைவில் உள்ளது.
சபாபதி இலங்கை சட்டவாக்கப் பேரவைக்கு இலங்கைத் தமிழரின் இரண்டாவது பிரதிநிதியாக 1917 சனவரி 9 இல் நியமிக்கப்பட்டார். இவர் யாழ்ப்பாண சபை என அழைக்கப்பட்ட அரசியல் அமைப்பின் நிறுவன செயலரும், அதன் தலைவருமாக இருந்து செயல்பட்டார். தமிழர்களுக்கு கூடிய பிரதிநித்துவம் வழங்க சிங்களத் தலைவர்கள் இணக்கம் தெரிவித்தனர் என பொன்னம்பலம் அருணாசலம் உறுதிமொழி வழங்கியதை அடுத்து சபாபதி அவரது இயக்கத்தினருடன் இலங்கை தேசிய காங்கிரசில் சேர்ந்தார். எனினும், முதலாவது மென்னிங் சீர்திருத்தங்கள் தமிழருக்கு எதிர்பார்த்த பிரதிநித்துவத்தை வழங்கவில்லை. இதனால், சபாபதி 1921 இல் புதிதாக ஆரம்பிக்கப்பட்ட தமிழ் மகாசன சபையில் சேர்ந்து, அதன் துணைத் தலைவராகப் பணியாற்றினார்.
சபாபதி 1853 இல் யாழ்ப்பாணம், வண்ணார்பண்ணைக்கு அருகே தலையாழி என்ற ஊரில் முருகன் செட்டியார் என அழைக்கப்பட்ட முருகன் அருணாசலம், எஸ். அன்னபிள்ளை ஆகியோருக்குப் பிறந்தார். தந்தை முருகன் 18ம் நூற்றாண்டின் இறுதியில் தமிழ்நாட்டில் இருந்து யாழ்ப்பாணத்தில் குடியேறிய வீரப்பன் செட்டியாரின் வழித்தோன்றல் ஆவார். முருகன் செட்டியார் யாழ்ப்பாண மாவட்டத்தில் அராலியில் இருந்து வண்ணார்பண்ணைக்குக் குடிபுகுந்தார். சபாபதி யாழ்ப்பாணம் மத்திய கல்லூரியில் கல்வி கற்றார்.
சபாபதி சைவ பரிபாலன சபையின் நிறுவன உறுப்பினர் ஆவார். அத்துடன் யாழ்ப்பாணம் உள்ளூராட்சி சபையின் உறுப்பினராகவும் இருந்துள்ளார். இவர் யாழ்ப்பாணத்தில் இருந்து வெளிவந்த இந்து சாதனம் பத்திரிகையின் ஆசிரியராக 1891 முதல் 1924 வரை 33 ஆண்டுகள் பணியாற்றியிருந்தார். இவர் யாழ்ப்பாணம் இந்துக் கல்லூரியின் நிறுவனர்களில் ஒருவரும் ஆவார். இக்கல்லூரியின் முகாமையாளராக 1913 முதல் 1924 வரை பணியாற்றினார்.
சார்லி சாப்ளின் 2 2019இல் தமிழில் வெளிவந்த நகைச்சுவைத் திரைப்படம். இதை சக்தி சிதம்பரம் இயக்கியுள்ளார். இப்படத்தில் பிரபுதேவா, நிக்கி கல்ரானி மற்றும் பிரபு ஆகியோர் முக்கிய பாத்திரங்களில் நடித்திருந்தனர். 2002இல் வெளிவந்த சார்லி சாப்ளின் என்றப் படத்தின் தொடர்ச்சியாகும். படத்திற்கான இசையை அம்ரேஷ் கணேஷ் மேற்கொண்டார். இப்படத்தை டி. சிவா தனது அம்மா கிரியேஷனுக்காக தயாரித்திருந்தார். இப்படம் 2019 ஜனவரி 25 அன்று வெளியிடப்பட்டது.
இப்படத்தின் ஒலிப்பதிவை அம்ரேஷ் கணேஷ் மேற்கொண்டுள்ளார். விஜய் டிவியின் 'சூப்பர் சிங்கர்' இறுதிப் போட்டியில் வென்ற செந்தில் மற்றும் ராஜலட்சுமி ஆகியோர் இப்படத்திற்காக தங்கள் சொந்தப் பாடலான "சின்ன மச்சன்" எனறப் பாடலைப் பாடினர். பாடல் மிகப்பெரிய வரவேற்பைப் பெற்றது இந்த படத்தின் "இவள ரொம்ப" பாடலுக்காக பிரபு தேவா பாடலாசிரியராக அறிமுகமானார். சரிகம என்ற நிறுவனம் ஒலிப்பதிவை வெளியிட்டது.
இந்த தொடரில் புதுமுக நடிகை கிருஷ்ணா பிரியா, பிரீத்தி என்ற கதாபாத்திரத்தில் நடிக்க இவருக்கு ஜோடியாக டிக் டாக், சரவணன் மீனாட்சி , அரண்மனை கிளி போன்ற தொடர்களில் நடித்த விஷ்ணு உண்ணிகிருஷ்ணன், விக்ரம் என்ற கதாபாத்திரத்தில் நடிக்கின்றார். இவர்களுடன் பிரபல நடிகை சீமா, அன்பழகன், அமிர்தா வர்மன் போன்ற பலர் நடித்துள்ளனர்.
பிரீத்தி சாதாரண குடும்பத்தை சேர்ந்தவள், விக்ரம் பணக்கார குடும்பத்தை சேர்ந்தவன். இருவரும் காதலிக்கிறார்கள் ஆனால் இவர்கள் சேர்ந்தால் விக்ரம் குடும்பத்தின் சாபத்தின் படி விக்ரம் இறந்து விடுவான். சாபத்தை மீறி இவர்கள் எப்படி வாழ்வில் ஒன்று சேர்ந்தார்கள் என்பது தான் கதை.
இது அவெஞ்சர்ஸ்: எண்ட்கேம் திரைப்படங்களில் நடந்த சம்பவங்களை கடந்து பீட்டர் பார்க்கெர் அவருடைய பள்ளியில் இருந்து ஐரோப்பாவுக்கு சுற்றுப்பயணமாக சக மாணவர்களுடன் அழைத்து செல்லப்படுகிறார். அங்கே மாய சக்திகளை உடைய கதாநாயகரான மெஸ்டிரியோ வேற்று கிரக அரக்கர்களுடன் போராடுவதை பார்க்கிறார்‌. பாதுகாப்பு அமைப்பின் தலைவரான நிக் ப்யூரியின் உதவியுடன் மெஸ்டிரியோவுக்கு அரக்கர்களை எதிர்த்து போராட உதவியும் செய்கிறார். ஆனால் மெஸ்டிரியோவிடம் அளவுக்கு அதிகமான நம்பிக்கை வைத்து அயன் மேனான டோனி ஸ்டார்க்கின் அனைத்து தொழில்நுட்ப அமைப்புகளையும் பாதுகாப்பு சாதனங்களையும் கட்டுப்படுத்தும் இடித்‌ என்ற சிறப்பு கண்ணாடியை மெஸ்டிரியோவுக்கு கொடுக்கிறார். ஆனால் அந்த அரக்கர்கள் எல்லாமே மெஸ்டிரியோவின் மாயை என்று அறியும்போது மெஸ்டிரியோவால் விபத்துக்குள்ளாகி நெதர்லாந்தில் மாட்டிக்கொள்கிறார்.
டோனி ஸ்டார்க்கின் நண்பரான ஹாப்பி ஹோகனினின் உதவியுடன் புதிய ஸ்பைடர்மேன் கவசத்தை உருவாக்கி தனியொரு மனிதனாக போராடி மெஸ்டிரியோவை தோற்கடிக்கிறார் இடித் கண்ணாடியை மீட்டமைக்கிறார். மெஸ்டீரியோ அவருடைய கட்டுப்பாட்டில் இருந்த பாதுகாப்பு ஆயுதங்களால் தாக்கப்பட்டு வாழ்க்கையின் முடிவை அடைகிறார். பார்க்கர்/ஸ்பைடர் மேன் அவருடைய தோழியான எம்.ஜே. மிக்கல்லாவிடம் நேசிப்பதை சொல்கிறார். ஆனால் மெஸ்டிரியோவின் குழுவினர் டெய்லி பியூகல் என்ற மிகப்பெரிய தொலைக்காட்சியில் உலக செய்தி ஒளிபரப்பில் ஸ்பைடர்மேனை வில்லனாக மாற்றி அனைத்து சேதங்களுக்கும் ஸ்பைடர்மேன்தான் காரணம் என்று குற்றம் சாட்டி ஸ்பைடர்மேனின் உண்மையான அடையாளம் பீட்டர் பார்க்கெர் என்று உலகசெய்திகளில் வெளிப்படுத்துகின்றனர்.
இந்த படம் ஜூன் 26, 2019 அன்று கிராமனின் சீன திரையரங்கில் திரையிடப்பட்டது, இது மார்வெல் திரைப் பிரபஞ்சத்தின் மூன்றாம் கட்டத்தின் கடைசி படமாக ஜூலை 2 ஆம் தேதி அமெரிக்காவில் வெளியானது. இந்த திரைப்படம் நகைச்சுவை மற்றும் திரை வண்ணத்திற்கான பாராட்டுக்களைப் பெற்றது. இது உலகளவில் $1.1 பில்லியனுக்கும் அதிகமாக வசூலித்தது, இது பில்லியன் டாலர் மதிப்பைக் கடந்த முதல் ஸ்பைடர் மேன் படமும் மற்றும் சோனி பிக்சர்ஸ் நிறுவனத்தில் இதுவரை அதிக வசூல் செய்த முதல் படமும் இதுவே. 2019 ஆம் ஆண்டில் அதிக வசூல் செய்த நான்காவது படமாகவும் எல்லா நேரத்திலும் அதிக வசூல் செய்த 24 வது படமும் ஆகும். இதன் மூன்றாவது படம் 2021 டிசம்பர் 17 அன்று வெளியிட திட்டமிடப்பட்டுள்ளது.
இது 2017 ஆம் ஆண்டு வெளியான இசுபைடர்-மேன்: ஹோம்கம்மிங் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி மூன்றாவது திரைப்படமும் ஆகும். இந்த திரைப்படத்திற்கு கிறிஸ் மெக்கேனா மற்றும் எரிக் சோமர்ஸ் என்பவர்கள் கதை எழுத, ஜோன் வாட்ஸ் என்பவர் இயக்கியுள்ளார். டாம் ஹாலண்ட், சாமுவேல் எல். ஜாக்சன், ஜெண்டயா, கோபி ஸ்மல்டேர்ஸ், ஜான் பெவ்ரோ, ஜே. பி. சுமூவ், ஜேக்கப் படலோன், மார்டின் இஸ்டார், மரிசா டோமீய், ஜேக் கிலென்ஹால் போன்ற பலர் நடித்துள்ளார்கள்.
இசுபைடர்-மேன்: பார் பிரம் ஹோம் என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரமான ஸ்பைடர் மேன் என்ற கதாபாத்திரத்தை மையமாக வைத்து கொலம்பியா பிக்சர்ஸ் மற்றும் மார்வெல் ஸ்டுடியோ நிறுவனங்கள் தயாரிக்க சோனி பிக்சர்ஸ் என்ற நிறுவனம் விநியோகம் செய்தது.
ஸ்டார்க் இன்டஸ்ட்ரீஸ் மெய்க்காப்பாள ர் மற்றும் முன்னாள் கார் ஓட்டுநர், டோனி ஸ்டார்க்குக்கு பிறகு பார்கரின் காவலர். டோனியின் நம்பிக்கைக்குரிய நண்பன்.
ஆக்கர் தனித்தும் பிறருடன் இணைந்து 200 க்கும் மேற்பட்ட வானியற்பியல் ஆய்வுக் கட்டுரைகளை பன்னாட்டு ஆராய்ச்சி இதழ்களில் வெளியிட்டுள்ளார் .
கோளரங்கத் துறையில் ஆக்கர் பல ஐரோப்பியக் கோளரங்க்க் கண்காட்சிகளில் திட்ட மேலாளராக / சார்பாக இருந்துள்ளார். இவற்றுள் , : , ' : ஆகியன அடங்கும். 1962 முதல் 1982 வரையிலும் 2008 இலும் இவர் பன்னிரண்டு கோளரங்கக் கண்காட்சிகளுக்கு இவர் ஆசிரியராக உரையெழுதியுள்ளார். இவர் 2005 இல் மும்மொழி பதிப்புகளைப் படிக்கவியலும் குறுவட்டுகளில் கலிபோர்னியா பல்கலைக்கழகம் உருவாக்கிய புடவித் தேடல் எனும் திட்டத்தை உருவாக்கினார். இவர் 1995இல் இருந்து கோளரங்கங்கள் இதழின் இயக்குநராகவிருந்து வெளியிட்டார். இவர் இசுட்டிராசுபர்கு வான்காணகத்தின் கோளரங்கங்கள் திரட்டுப் பணியை நிறுவி அதன் இயக்குநரகப் பணியாற்றினார்.
கெல்லர் எனப்படும் ஆக்கர் திருமணமானவர்; இவருக்கு ஐந்து குழந்தையர் உண்டு. இவர் உந்தூர்தி விளையாட்டில் ஆர்வம் உள்ளவர். இவர் கோண்டா 600 உந்தூர்தியில் பயணம் செய்கிறார்.
இவர் இசுட்டிராசுபர்கு கோளரங்கத்தை நிறுவி 22 ஆண்டுகள் அதன் தலைவராக விளங்கினார் இவர் பிரெஞ்சுபேசும் கோளரங்குக் கழகத்தை நிறுவி அதன் தலைமையை 26 ஆண்டுகள் வரை ஏற்றார். இவர் விண்மீந்திரள் ஆய்வுக்குழுவுக்குப் பத்தாண்டுகள் , பொறுப்பு வகித்தார். அப்போது இவர் வானியற்பியலிலரிசுட்டிராசு வான்காணகத்தில் இருந்து உயர்நிலை ஆய்வு பட்டயத்தைப் பெற்றார். இந்த வான்காணகத்துக்கு இவர் பன்னிரண்டு ஆண்டுகள் இயக்குநரக விளங்கினார்.
அகனேசு ஆக்கர் ஒரு பிரெஞ்சு வானியற்பியலாளர் ஆவார். இவர் இசுட்டிராசுபர்கு பலகலைக்கழகத் தகவுறு பேராசிரியரும் இசுட்டிராசுபர்கு கோளரங்கத்தை நிறுவியவரும் பிரெஞ்சு பேசும் கோளரங்குக் கழக நிறுவனத் தலைவரும் ஆவார்ரிவரது ஆய்வு சூரியவகை விண்மீன் படிமலர்ச்சியின் இறுதிக் கட்டங்களில் குறிப்பாக கோளாக்க ஒண்முகில், அணுக்கருவின் இருமைத் தனமை, உடுக்கணக் காற்றுகள் ஆகியவற்றில் குவிந்துள்ளது.
இந்த முத்திரையானது கி.மு. 221இல் சின் சி ஹுவாங் காலத்தில் செதுக்கப்பட்டது. அப்போதிருந்து அதற்கு பின்வந்த அரச மரபுகளின் கைகளில் மாறிவந்து கடைசியாக போரிடும் நாடுகள் காலம்வரை இருந்தது. சீனப் பேரரசர் சின் சி ஹுவாங் பல சிற்றரசுகளை தன் பேரரசுடன் இணைத்தபோது, சிற்றரசான சாவோ என்ற சிற்றரசையும் தன் பேரரசுடன் இணைத்தார். அப்போது அந்த இராச்சியத்துக்கு சொந்தமாக இருந்த புகழ்மிக்க பச்சை மாணிக்கக் கல்லானது பேரரசரின் கைகளுக்கு வந்தது. சிறப்பான இந்தக் கல்லைக் கண்ட பேரரசர் இக் கல்லில் பேரரசின் இராச முத்திரையை செதுக்க உத்தரவிட்டார். அவ்வாறே முத்திரை செதுக்கப்பட்டது. முத்திரையில், " சொர்க்கத்தில் இருந்து பெறப்பட்ட கட்டளை, நீண்ட ஆயுளுடன் , வளமோடும் வாழ வேண்டும்." என்ற பொருளுடன் சீன எழுத்துகள் பொறிக்கப்பட்டன. இந்த வாசகமானது முதலமைச்சரான லி சியால் எழுதப்பட்டு, சன் சோ என்ற கலைஞரால் செதுக்கப்பட்டது.
சீனாவில் பழைய அரச வம்சங்கள் வீழ்ந்து புதிய அரச வம்சங்கள் எழுந்ததன. இவ்வாறான காலங்களில் இந்த இராசமுத்திரையானது அவர்களின் கைகளில் மாறியபடி வந்துள்ளது. மூன்று இராச்சியங்கள் காலம் போன்ற கொந்தளிப்பான காலங்களில், முத்திரையைக் கைப்பற்ற ஆயுத மோதல்கள் போன்றவை ஏற்பட்டன. முத்திரை வைத்திருக்கும் இராச்சியங்கள் தாங்களைத் தாங்களே சட்டபூர்வ ஆட்சியாளர்களாக அறிவித்துக் கொண்டன. 3 ஆம் நூற்றாண்டில் ஆன் வம்சத்தின் முடிவு காலத்தில் தளபதி சன் ஜியன் இந்த இராச முத்திரையைக் கைப்பற்றி, தன் மன்னரான யுவான் ஷுவிடம் ஒப்படைத்தார். இதையடுத்து யுவான் ஷு தன்னைப் பேரரசராக அறிவித்துக் கொண்டார். இதை எதிர்துது சில போர்களும் நடந்தன.
குன் பேரரசின் மூன்றாம் பேரரசரான சியிங் காலத்துடன் இம்மரபின் ஆட்சி முடிவுக்கு வந்தது, இதையடுத்து இம்முத்திரையானது ஆன் வம்சத்தின் கைவசமாகி அப்பேரரசின் முத்திரையாக அறியப்பட்டது. கி.மு. 9-ல் இந்த முத்திரையானது மேற்கு ஆன் அரசமரபின் மன்னரான வாங் மேங் கைகளுக்குச் சென்றது. ஒரு சமயம் கோபத்தில் இருந்த பேரரசி முத்திரையை தரையில் வீசினார். இதனால் முத்திரையின் ஒரு மூலையானது சேதமுற்றது. இதையடுத்து அந்த சேதமுற்ற பகுதியை தங்கத்தினால் சரிசெய்ய பேரரசர் வாங் மேங் உத்தரவிட்டார்.
முத்திரையானது வெய் வம்சம், யின் வம்சம், பதினாறு இராச்சியங்களின் காலம், தெற்கு, வடக்கு வம்சங்கள் காலம், சுயி வம்சம், தாங் வம்சம் ஆகிய இராஜ்சியங்களின் கைகளில் மாறிக்கொண்டே வந்ததது. ஆனால் இது ஐந்து ராஜ வம்சங்கள் மற்றும் பத்து ராஜ்ஜியங்கள் காலத்துக்குப் பிறகு வரலாற்றில் இருந்து காணாமல்போனது.
மும்மெத்திலமீன் என்பது 3 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும் . இது நிறமற்ற, நீர் உறிஞ்சும் திறனுடைய மற்றும் எரியக்கூடிய மூவிணைய அமீன் ஆகும். இது குறைவான செறிவுகளில் அடர்ந்த "மீன்" வாசனையையும் அதிக செறிவுகளில் அம்மோனியா போன்ற வாசனையையும் கொண்டுள்ளது. இது அறை வெப்பநிலையில் ஒரு வாயு ஆனால், பொதுவாக, அழுத்தப்பட்ட எரிவாயு உருளைகளில் அல்லது 40% நீரில் கரைக்கப்பட்ட கரைசலாக விற்கப்படுகிறது. மும்மெத்திலமீன் ஒரு நைட்ரசக் காரமாகும், மேலும், இதை எளிதில் புரோட்டானேற்றம் செய்து மும்மெத்திலம்மோனியம் நேரயனியாக மாற்ற முடியும். மும்மெத்திலம்மோனியம் குளோரைடு ஐதரோகுளோரிக் அமிலத்திலிருந்து தயாரிக்கப்படும் ஒரு நீர் உறிஞ்சும் தன்மையுள்ள நிறமற்ற திண்மமாகும். மும்மெத்திலமீன் ஒரு நல்ல கருக்வவர் வினைபொருள் ஆகும். மேலும் இந்த கருக்கவர் வினையே இச்சேர்மத்தின் பெரும்பாலான பயன்பாடுகளுக்கு அடிப்படையாகும்.
மும்மெதிலமீன் என்பது தாவரங்கள் மற்றும் விலங்குகளின் சிதைவின் போது உருவாகும் விளைபொருள்களில் ஒன்றாகும். மனிதர்களில், இது கோலின் மற்றும் கார்னிதின் போன்ற உணவு ஊட்டச்சத்துக்களிலிருந்து குடல் நுண்ணுயிரித்தொகுதியால் பிரத்தியேகமாக தொகுக்கப்படும் ஒரு சேர்மமாகும். மும்மெதிலமீனின் அதிக அளவு மீன் நெடிக் கூட்டறிகுறி நோயின் வளர்ச்சியுடன் தொடர்புடையது, இது மும்மெதிலமீனின் தீங்கு விளைவிக்கும், மீன் நாற்றத்திலிருந்து எழுகிறது. மும்மெதிலமீன் என்பது முக்கியமாக மீன் அழுகுதல், சில நோய்த்தொற்றுகள், வாய் துர்நாற்றம் ஆகியவற்றுடன் தொடர்புடைய துர்நாற்றத்திற்கு முக்கிய காரணமான சேர்மமாகும். மேலும், நுண்ணுயிரியால் தோன்றும் அல்குல் நோய் காரணமாக ஏற்படும் யோனி துர்நாற்றத்திற்கும் காரணமாக இருக்கலாம். இது அதிக அளவு கோலின் மற்றும் கார்னிதின் எடுத்துக்கொள்வதோடும் தொடர்புடையது.
இந்தியாவின், தமிழ்நாட்டின், கோயம்புத்தூரில் உள்ள ஒரு தனியார் சுயநிதி பொறியியல் கல்லூரி ஆகும். இந்தக் கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது; மற்றும் அண்ணா பல்கலைக்கழகத்துடன் இணைக்கப்பட்டுள்ளது. இது 2007 ஆம் ஆண்டில் நிறுவப்பட்டது. இதன் இரண்டாவது தொகுதி மாணவர்களைச் சேர்த்துக் கொண்டபோது மொத்தம் 852 மாணவர்களைக் கொண்டதாக இருந்தது.
இளநிலை மாணவர்கள், அவர்களின் 12 ஆம் வகுப்பு மதிப்பெண்களின் அடிப்படையில் சேர்க்கப்படுகின்றனர். சேர்க்கையானது, தமிழக அரசின் விதிமுறைகளின்படி, மாநில அரசு கலந்தாய்வு மற்றும் ஒழுங்குபடுத்தப்பட்ட நடைமுறைகள் மூலம் செய்யப்படுகிறது.
இக்கல்லூரி இளநிலைப் பொறியியல் படிப்பில் நான்கு படிப்புகளையும், தொழில்நுட்பப் படிப்பில் ஒரு படிப்பையும் வழங்குகிறது. முதுநிலைப் படிப்புகளில் முதுநிலைக் கணினி செயலிகள் , முதுநிலை வணிக மேலாண்மை ஆகிய படிப்புகளை வழங்குகிறது.
சமானித்து பேரரசில் படைத்தலைவராக இருந்த சபுக்திஜின் என்பவர், தற்கால ஆப்கானித்தானின் கசினி மாகாணத்தில், கிபி 977-இல் கசானவித்து வம்சத்தை நிறுவினார். இவ்வம்சத்தினர் நடு ஆசியாவை சேர்ந்த மக்களாக இருந்த போதும், இவர்கள் பாரசீக மொழி, பண்பாடு மற்றும் நாகரீகங்களைப் பின்பற்றினர். இம்வம்ச மன்னர்களில் புகழ் பெற்றவர் கசினி முகமது ஆவார். இவ்வம்சத்தவர்களில் தலைநகரங்களாக கஜினி மற்றும் லாகூர் இருந்தது.
கசானவித்து வம்சம் கசானவித்துகள் பாரசீக சமூகத்தைச் சேர்ந்தவர்கள். துருக்கி இசுலாமிய மம்லூக் எனும் அடிமை வம்ச மக்களின் வழித்தோன்றல்களே கசானவித்துகள் ஆவார். கசானவித்துகள் புகழின் உச்சத்தில் இருந்த போது, 977 முதல் 1186 முடிய தற்கால, ஈரான், ஆப்கானித்தான், நடு ஆசியாவின் திரான்சாக்சியானா மற்றும் பாகிஸ்தான் பகுதிகளை ஆண்டனர்.
மூன்றாவது வீராங்கனையாக இறங்கி இறுதிவரை ஆட்டமிழக்கமல் 178* ஓட்டங்களை எடுத்தார். மேலும் பெண்கள் துடுப்பாட்ட உலகக் கிண்னத் துடுப்பாட்டப் போட்டியில் நூறுகள் அடித்த முதல் இலங்கை வீராங்கனை எனும் சாதனை படைத்தார் பன்னாட்டு இருபது20 போட்டிகளில் 1,000 ஓட்டங்களைக் கடந்த முதல் இலங்கை பெண் துடுப்பாட்டக்காரர் எனும் சாதனை படைத்தார். மேலும் ஒருநாள் பன்னட்டுத் துடுப்பாட்டப் போட்டிகள் மற்றும் பன்னாட்டு இருபது20 போட்டிகள் ஆகிய இரு வடிவங்களிலும் அதிக ஓட்டங்கள் எடுத்த இலங்கை வீராங்கனை இவர் ஆவார். 2017 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டப் போட்டியில் ஆத்திரேலியப் பெண்கள் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 178* ஓட்டங்களை எடுத்தார். இதன்மூலம் பெண்கள் துடுப்பாட்டப் போட்டியில் மூன்றாவது அதிகபட்ச ஓட்டங்கள் எடுத்தவர் எனும் சாதனை மற்றும் உலகக் கிண்னப் போட்டியில் இரன்டாவது அதிகபட்ச ஓட்டங்கள் எடுத்தவர் எனும் சாதனை படைத்தார். அதிக பவுண்டரிகள் மூலம் 124 ஓட்டங்களை எடுத்தார்.
ஒருநாள் பன்னாட்டுத் துடுப்பாட்டப் போட்டிகளில் நான்கு முறை நூறு ஓட்டங்களைப் பதிவு செய்துள்ளார். இதன் மூலம் அதிகமுறை நூறு ஓட்டங்கள் அடித்த இலங்கைத் துடுப்பாட்ட வீராங்கனை எனும் சாதனை படைத்துள்ளார். இலங்கைப் பெண்கள் துடுப்பாட்ட வரலாற்றில் அதிக முறை நூறுகள் மற்றும் ஐம்பது ஓட்டங்கள் அடித்தவர் எனும் சாதனை படைத்துள்ளார். மேலும் ஒருநாள் பன்னாட்டுத் துடுப்பாட்டப் போட்டியில் இறுதிவரை ஆட்டமிழக்காமல் 178* ஓட்டங்கள் அடித்துள்ளார். இதன்மூலம் அதிக ஓட்டங்கள் அடித்த துடுப்பாட்ட வீராங்கனை எனும் சாதனை படைத்துள்ளார்.மேலும் அதிக மட்டையாட்ட சராசரியைக் கொண்ட இலங்கை வீராங்கனை எனும் சாதனையையும் படைத்துள்ளார். ஒரு ஒருநாள் பன்னாட்டுத் துடுப்பாட்டப் போட்டியில் 100 க்கும் அதிகமான ஸ்டிரைக் ரேட் கொண்டு நூறு ஓட்டங்கள் அடித்த முதல் இலங்கை வீராங்கனை எனும் சாதனை படைத்தார்.99 ஓட்டங்களில் ஆட்டமிழந்த மூன்றாவது சர்வதேச வீராங்கனை ஆவார்.
அதப்பட்டு முதியன்செலகே சமாரி ஜெயங்கனி ( எனபவர் இலங்கைப் பெண்கள் துடுப்பாட்ட அணியின் வீரர் ஆவார்.இவர் தற்போதைய இலங்கைப் பெண்கள் அணியின் தலைவி ஆவார். இலங்கை அணியின் பத்தாவது தலைவியாக இவர் பொறுப்பேற்றுக் கொண்டார். இவரின் தலைமையில் இலங்கை அனி ஒரு ஒருநாள் பன்னாட்டுத் துடுப்பாட்டப் போட்டியில் வெற்றியும் 13 போட்டிகளில் தோல்வியும் பெற்றது. நவமபர், 2017 ஆம் ஆண்டில் நடைபெற்ற இலங்கைத் துடுப்பாட்ட அவையின் விருது வழங்கும் நிகழ்வில் இவர் 2017 ஆம் ஆண்டிற்கான சிறந்த பெண் துடுப்பாட்ட வீராங்கனையாக அறிவிக்கப்பபட்டார்.
துவக்க வீராங்கனையாக விளையாடும் இவர் அதிரடியாக ஓட்டங்களை எடுப்பவராக கருதப்படுகிறார். 2013 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டத்தில் இங்கிலாந்துப் பெண்கள் துடுப்பாட்ட அணிக்கு எதிரான போட்டியில் இவர் குறைந்த பந்துகளில் ஐம்மது ஓட்டங்களை அடித்து அணியின் வெற்றிக்கு உதவினார். மேலும் இவரின் தலைமையின் கீழ் பாக்கித்தான் துடுப்பாட்ட அணிக்கு எதிரான பன்னாட்டு இருபது20 போட்டியில் வெற்றி பெற்றது.
சென்னை சமூகப்பணி பள்ளி கல்லூரியானது சென்னையில் 1952 ஆம் ஆண்டு நிறுவப்பட்டது. இது ஒரு தன்னாட்சி நிறுவனமாகும். என்ஏஏசி-ஆல் அங்கீகாரம் பெற்ற இக்கல்லூரியானது, சென்னைப் பல்கலைக்கழகத்துடன் இணைவுபெற்றுள்ளது. சென்னை சமூகப்பணி பள்ளியானது மேரி கிளப்வாலா ஜாதவ் என்பவரால் இந்திய சமூக பணி மாநாடு அமைப்பின் சென்னைக் கிளை மற்றும் கில்ட் ஆஃப் சர்வீஸ் ஆகியவற்றின் கூட்டுறவில் நிறுவப்பட்டது. சமூக கல்வி மற்றும் ஆராய்ச்சி சங்கத்தின் சார்பில் இந்தக் கல்லூரி நடத்தப்படுகிறது.
சென்னை சமூகப் பணி பள்ளி என்பது இந்தியாவின், தமிழ்நாட்டின், சென்னையில் அமைந்துள்ள ஒரு தன்னாட்சி கல்லூரி ஆகும். இது 1952 இல் நிறுவப்பட்டது. இக்கல்லூரியானது சென்னைப் பல்கலைக்கழகத்துடன் இணைவுபெற்றுள்ளது. இங்கு மற்றும் சமூக அறிவியலில் பல்வேறு இளங்கலை, முதுகலை படிப்புகள் வழங்கப்படுகிறது.
இக்கல்லூரியானது சமூக பணி மற்றும் உளவியலில் பாடத்தில் முழுநேர ஆய்வியல் நிறைஞர் பாடத்திட்டத்தை வழங்குகிறது. இதில் சேருவதற்கு, விரும்புபவர்கள் 12ஆம் வகுப்பு முடித்து, மூன்று ஆண்டு இளங்கலை பட்டப்படிப்பு முடித்திருக்கவேண்டும். இளங்கலைப் பாடத்தில் (1991 க்குப் பிறகு 55% மதிப்பெண்களும், 1991 க்கு முன் 50% மதிப்பெண்களும்) தேர்ச்சியுற்றிருக்க வேண்டும்.
இக்கல்லூரியில் முழுநேர மற்றும் பகுதிநேர முனவர் ஆராய்சி வழங்குகிறது. இதில் சேர விரும்புவபர்கள் 50% மதிப்பெண்களுடன் முதுகலை பட்டம் பெற்றிருக்க வேண்டும். சேர்க்கை நடைமுறை சென்னைப் பல்கலைக்கழக வழிகாட்டுதல்களின்படி நனத்தப்படுகிறது.
என்பது இந்திய இரயில்வேயில் இடம்பெற்றுள்ள தெற்கு இரயில்வே மண்டலத்தைச் சார்ந்த ஒரு விரைவு இரயில் ஆகும். 22620/22619 என்ற எண்களால் இந்த அதிவிரைவுத் தொடர்வண்டி அடையாளப்படுத்தப்படுகிறது. ஒன்பது ஆண்டுகளுக்கு முன்னர் 2010 ஆம் ஆண்டு சனவரி மாதம் 4 ஆம் தேதி அன்று முதல் இந்த இரயில் சேவை தொடங்கப்பட்டு தொடர்ந்து செயல்பட்டு வருகிறது. அதிவிரைவு வண்டி என்று வகைப்படுத்தப்படும் இது இந்தியாவிலுள்ள தமிழ்நாடு மாநிலத்தின் திருநெல்வேலி சந்திப்புக்கும் சத்தீசுகர் மாநிலத்தின் பிலாசுபூர் சந்திப்புக்கும் இடையில் வாராந்திர இரயில் சேவையாக இயக்கப்பட்டு ஓடுகிறது.
திருநெல்வேலி - பிலாசுபூர் 22620/19 என்ற அடையாளத்துடன் இயங்குகின்ற இந்த விரைவு இரயில் வண்டியில் முதல் வகுப்பு 2-அடுக்கு குளிரூட்டும் பெட்டி ஒன்றும், 3-அடுக்கு குளிரூட்டும் பெட்டிகள் இரண்டு, 12 படுக்கை வசதி கொண்ட இரண்டாம் வகுப்பு பெட்டிகள், நான்கு பொதுப் பெட்டிகள் முன்பதிவு செய்யப்படாத பெட்டிகள் இரண்டு மற்றும் இரண்டு பொருட்கள் கொண்டுசெல்லும் பெட்டி, இரண்டு உயர்தர சரக்கு கொண்டு செல்லும் பெட்டிகள் ஆகியவை இணைக்கப்பட்டு பயணிகளின் பயணத்திற்கு உதவுகிறது. மேலும் இவ்விரு இரயில்களிலும் உணவுக்காக சமையல் தயாரிப்பு பெட்டிகள் ஏதும் இணைக்கப்படவில்லை.
இதே இரயில் பிலாசுபூரிலிருந்து திருநெல்வேலிக்கு திரும்புகையில் அந்த வண்டியின் எண் 22619 ஆகும். திரும்பி வருகையில் இது கேரளா, தமிழ்நாடு, ஆந்திரா, தெலுங்கானா,மகாராட்டிரா மற்றும் சத்தீசுகர் மாநிலங்கள் வழியாக பயணம் செய்து திருநெல்வேலியை வந்து அடைகிறது.
இரயிலின் சராசரி வேகம் மணிக்கு 55 கிமீ அல்லது 34 மைல் ஆகும். இரயில்வே விதி முறைகளின்படி இந்த இரயிலில் பயணம் மேற்கொள்ள அதிவிரைவு இரயில் என்று குறிப்பிடப்பட்டு அதற்காக நிர்ணயிக்கப்பட்ட கூடுதல் கட்டணம் வசூலிக்கப்படுகிறது. .
இந்தியாவில் பெரும்பாலான இரயில் சேவைகள் வழக்கம்போலவே இந்திய இரயில்வேயின் விருப்பப்படி வாடிக்கையாளர்களின் தேவைக்கேற்ப பெட்டிகளில் உரிய வசதிகள் அமைக்கப்படுகிறது.
2018 ஆம் ஆண்டு சூன் மாதம் 3 ஆம் தேதிமுதல் எல்.எச்.பி ரேக் சேவை எனப்பட்டும் நவீன வகை பெட்டிகள் இந்த இரயிலில் இணைக்கப்பட்டன.
கலிபோர்னியம் குளோரைடு மரகதப்பச்சை நிறத்தில் அறுகோண வடிவமைப்பில் காணப்படுகிறது. கலிபோர்னியம் ஆக்சைடு சேர்மத்தை ஐதரோகுளோரிக் அமிலத்துடன் சேர்த்து 500 பாகை செல்சியசு வெப்பநிலைக்கு சூடுபடுத்தினால் கலிபோர்னியம் குளோரைடை தயாரிக்கலாம் . மஞ்சள் ஆரஞ்சு நிறத்திலுள்ள கலிபோர்னியம் அயோடைடு தயாரிக்கவும் இதிலிருந்து அடர் ஊதா 2 தயாரிக்கவும் 3 பயன்படுகிறது .
கலிபோர்னியம் புளோரைடு மஞ்சள் பச்சை நிறத்தில் படிகக் கட்டமைப்பு சீரொழுங்கில் திண்மமாகக் காணப்படுகிறது. அறை வெப்பநிலைக்கு மேல் சூடுபடுத்தினால் இச்சேர்மம் நேர்சாய் சதுர நிலையிலிருந்து முக்கோணவமைப்புக்கு படிப்படியாக மாற்றமடைகிறது. கலிபோர்னியம் புளோரைடு அடர் பச்சை நிறத்தில் ஒற்றை சரிவச்சு படிகக் கட்டமைப்பில் காணப்படுகிறது.
கலிபோர்னியம் சேர்மங்கள் சில மட்டுமே உருவாக்கப்பட்டு ஆராயப்பட்டுள்ளன . நீரிய கரைசல்களில் கலிபோர்னியம் நேர்மின் அயனி மட்டுமே நிலைப்புத்தன்மை கொண்டதாக உள்ளது . ஆக்சிசனேற்ற நிலை இல் ஒரு வலிமையான ஆக்சிசனேற்ற முகவர், ஆக்சிசனேற்ற நிலை இல் ஒரு வலிமையான ஒடுக்கும் முகவர் என்ற இரு ஆக்சிசனேற்ற நிலைகளில் கலிபோர்னியம் காணப்படுகிறது. குளோரைடு, நைட்ரேட்டு, பெர்குளோரேட்டு, சல்பேட்டு போன்ற நீரில் கரையக்கூடிய உப்புகளை கலிபோர்னியம் உருவாக்குகிறது. மேலும், புளோரைடு, ஆக்சலேட்டு அல்லது ஐதராக்சைடு போன்ற வீழ்படிவுகளாகவும் கலிபோர்னியம் உருவாகிறது. தனிமம் கிடைப்பதில் உள்ள சிக்கல்களை நீக்க முடிந்தால், 2 மற்றும் 2 ஆகியவை நிலையான சேர்மங்களாக இருக்கும்.
பச்சை கலந்த மஞ்சள் நிற கலிபோர்னியம் ஆக்சைடு , அடர் பச்சை நிற கலிபோர்னியம் புளோரைடு , எலுமிச்சை மஞ்சள் நிற கலிபோர்னியம் அயோடைடு போன்ற சேர்மங்கள் கலிபோர்னியம் ஆக்சிசனேற்ற நிலை இல் காணப்படும் சேர்மங்களாகும் . சல்பைடும் மெட்டலோசீனும் இதர ஆக்சிசனேற்ற நிலை இல் உள்ள சேர்மங்கள் ஆகும் . கரும் பழுப்பு நிற கலிபோர்னியம் ஆக்சைடும் , பச்சை நிற கலிபோர்னியம் புளோரைடும் ஆக்சிசனேற்ற நிலை இல் கலிபோர்னியம் காணப்படும் சேர்மங்களாகும், மஞ்சள் நிற கலிபோர்னியம் புரோமைடும் , அடர் ஊதா நிறத்திலுள்ள கலிபோர்னியம் அயோடைடும் ஆக்சிசனேற்ற நிலை இல் கலிபோர்னியம் காணப்படும் சேர்மங்களாகும் ,
அறை வெப்பநிலையில் கலிபோர்னியம் அயோடைடு செவ்வூதா நிறத்தில் சாய்சதுர கட்டமைப்புடன் நிலைப்புத்தன்மை கொண்ட திண்மமாகவும், அறுகோணவமைப்பில் நிலைப்புத்தன்மையற்றதாகவும் காணப்படுகிறது. எலுமிச்சை மஞ்சள் நிறமான கலிபோர்னியம் அயோடைடும் சாய்சதுர கட்டமைப்புடன் காணப்படுகிறது. ~800 செல்சியசு வெப்பநிலையில் இது பதங்கமாகிறது.
கலிபோர்னியம் புளோரைடை உயர்வெப்ப நிலையில் நீராற்பகுப்பு வினைக்கு உட்படுத்தினால் கலிபோர்னியம் ஆக்சிபுளோரைடைத் தயாரிக்கலாம் . கலிபோர்னியம் குளோரைடு நீரேற்றை 280-320 செல்சியசு வெப்பநிலையில் நீராற்பகுத்து கலிபோர்னியம் ஆக்சிகுளோரைடை தயாரிக்கலாம் .
கலிபோர்னியம் ஆக்சைடு கரும் பழுப்பு நிறத்தில் ஒரு திண்மமாகக் காணப்படுகிறது. அலகு செல்களுக்கு இடையில் 531.0 0.2 பைக்கோமீட்டர் அளவு இடைவெளி கொண்ட கனசதுர படிகக் கட்டமைப்பை இத்திண்மம் ஏற்கிறது. கலிபோர்னியம் ஆக்சைடு படிகங்கள் பொதுவாக உடல்மைய கனசதுரக் கட்டமைப்பு கொண்டவையாக உள்ளன. இவற்றை 1400 பாகை செல்சியசு வெப்பநிலைக்கு சூடாக்கினால் ஒற்றை சரிவச்சு கட்டமைப்பு நிலைக்கு மாற்ற இயலும். 1750 பாகை செல்சியசு வெப்பநிலையில் இவை உருகும்.